Държавен вестник, бр. 71, 2006 г., стр. 43

Б Р О Й  71
Д Ъ Р Ж А В Е Н   В Е С Т Н И К
С Т Р .  43
Чл. 207. (1) Задължителната регистрация по
настоящ адрес се извършва ежедневно чрез
подпис на осъдения в отчетен картон.
(2) Когато на осъдения е постановена и про-
бационна мярка поправителен труд, задължи-
телната регистрация може да се извършва по
местоработата.
(3) В почивни и празнични дни полагането
на подписа може да се извършва на други места
извън пробационната служба, определени от
пробационния служител.
(4) Времето за стационарно лечение в ле-
чебни заведения се зачита за изтърпяване на
мярката задължителна регистрация.
(5) Разпоредбите на чл. 141б, ал. 4, 5 и 6 ЗИН
се прилагат и по отношение изпълнението на
задължителната регистрация по настоящ адрес.
Чл. 208. (1) Пробационният служител опре-
деля график за провеждане на срещи с осъде-
ния, тяхното място, време и продължителност.
(2) Задължителните периодични срещи се
провеждат най-малко един път на месец, а по
преценка на пробационния служител и по-често.
(3) Извънредните срещи се провеждат при
необходимост.
(4) Всички срещи се регистрират в специа-
лен дневник.
Чл. 209. (1) Забраната за посещаване на по-
сочените в присъдата места, райони и заведе-
ния се реализира чрез контролни проверки.
(2) Забраната по ал. 1 се обявява на собстве-
ниците или длъжностните лица чрез предста-
вяне на снимки или по друг начин.
(3) При установяване на нарушения на заб-
раната се съставя констативен протокол.
Чл. 210. (1) При изпълнение на пробационна-
та мярка включване в курсове за професионална
квалификация или програми за обществено въз-
действие пробационният служител взема пред-
вид оценката на риска, квалификацията, дефи-
цитите в поведението, личностните особености,
степента на образование, необходимостта от
снижаване на риска от повторно извършване на
правонарушение и желанието на осъдения.
(2) Задължителните програми с осъдените
на пробация се определят със заповед на ми-
нистъра на правосъдието по предложение на
главния директор на ГД “ИН”.
(3) При необходимост се прилагат и други
корекционни и развиващи програми.
Чл. 211. (1) В 7-дневен срок от получаване на
съдебния акт пробационният служител уведо-
мява работодателя на осъдения за наложената
от съда пробационна мярка поправителен труд,
за продължителността на същата, за размера
на удръжките и номера на сметката, по която
трябва да се превеждат удържаните суми.
(2) Работодателят ежемесечно писмено уве-
домява пробационния служител за направени-
те удръжки, като изпраща копие от съответния
документ.
(3) Неуведомяването по чл. 141е, ал. 3 ЗИН
е нарушение на постановената пробационна
мярка.
Чл. 212. (1) Със заповед на пробационния
служител се определят обектът и продължи-
телността на безвъзмездния труд в полза на
обществото.
(2) Работодателят, при когото се полага
бъзвъзмезден труд в полза на обществото, е
длъжен да осигури здравословни и безопасни
условия на труд. При трудова злополука проба-
ционният служител съставя акт, който се изп-
раща в ГД “ИН”.
(3) Пробационният служител регистрира
полагането на безвъзмезден труд в отчетна
книжка, в която се отразяват времето, мястото
и продължителността на положения труд.
(4) Осъденият на безвъзмезден труд е длъ-
жен да спазва правилата за вътрешния ред на
обекта, където се полага, и да се отнася добро-
съвестно към възложената му работа.
Чл. 213. Пробационният служител в затвора:
1. осъществява взаимодействието с област-
ните пробационни служби и събира информа-
ция за лицата, които преминават от пробацио-
нен надзор в затвора;
2. участва в заседанията на комисията по
чл. 17 ЗИН;
3. изготвя доклад за осъдените лица, които
ще бъдат предложени за условно предсрочно
освобождаване с пробационен надзор в изпита-
телния срок;
4. уведомява съответната областна пробаци-
онна служба за лицата по т. 3 и изпраща доку-
ментацията за тях.
Чл. 214. (1) Пробационният служител запоз-
нава членовете на пробационния съвет с оцен-
ката по чл. 141и ЗИН и с плана за индивидуално
изпълнение на наказанието.
(2) Преразглеждане на оценката се извърш-
ва в зависимост от регистрираната степен на
риска, плана за изпълнение и размера на нало-
женото наказание не по малко от веднъж на
шест месеца.
Чл. 215. (1) Предложението за промяна по
чл. 141к, ал. 1, т. 1—3 ЗИН се прави в писмен
вид от пробационния служител, работещ с кон-
кретното осъдено лице, и материалите се пре-
доставят на членовете на пробационния съвет.
(2) Предложението по ал. 1 съдържа пълна
информация за осъдения, конкретни доказател-
ства за регистрираната положителна промяна
и прогноза за поведението му.
Чл. 216. (1) За всяко наказание се издава
мотивирана писмена заповед.
(2) Със заповедта по ал. 1 осъденият на про-
бация се запознава срещу подпис върху нея, като
се отбелязва и датата.
(3) Екземпляр от заповедта се прилага към
досието на осъдения, към класьорите за нака-
зания и към досието в главната дирекция.